'U palazze signorile de Notaristefani, se iacchie sus 'a ""Strade Maggiore"" (osce a die vie Vittorio Veneto), se osce a die 'a sede de rappresendanze d'u Comune. Se stipane 'nu giardine inderne e doje caratteristece camine ottagonale sus 'a terrazze superiore. A 'u palazze jè 'nzeccate 'na cappelle d'u XVII sechele dedicate a 'a Sandissime Trinità.

'A preghiere consiste jndr'à cinghe serie de dece Ave Marie indervallete cu 'a meditazione de le Mistere (ca sonde episodi cchiù significative d'u vangele). 'U nome significhesce ""corone de rose"", facenne riferimende a 'u fiore mariane pe eccellenze, simbele de Marie.

'U Puérte turisteche se iacchie sus a le aree d'u Mole Sand'Eligio, jndr'à vanne d'u Borghe Andiche ca se iacchie nnande a 'u Mar Granne: stu poste, conzende l'osservazione de le numerose eleminde de rilevanze storeche, culturale, archeologgeche e architettoneche ca caratterizzescene l'indera isole.

'U Palie o ""Torneo de le Riune"" se face jndr'à l'acque d'u Mar Granne e d'u Mar Piccele, addò partecipane le rappresendande de le dece riune. Ogne equipagge jè comboste da doje marenare abbiggliate cu 'n'abite storeche. 'A gare se svolge effettuanne in mene de mezz'ore 'u periplo de l'isole ca costituisce 'u Borghe Andiche d'a cetate, a 'u termine d'u quale 'u presidende d'a giuria decrete le vingiture 'mbrà le imbarcaziune arrevate a 'u traguarde ca se iacchie sotte a 'u Ponde Girevole, e se donne uerre 'mbonde all'urtema vogate. 'U vere trofeo avene però conzegnate sulamende apprisse 'a seconda gare ca se face 'a luglie, sommanne le pundegge de le doje gare.

Grazzie ad 'u puèste sciugrafeche assaje bbuène addò se iacchie, honne acchiate sede 'nu munne de attivetate legate ad 'a logisteche. Trase jindre quèste otteche 'u nuève comblesse fieristeche de Piacenze, 'u settore ète suscettibbele de 'nu granne spannamènde ce se conzidere 'u luèche bbuène assaje addò ète acchiate.

'A reggione cendrale d'a steppe ere state pe 'nu sbuenne de timbe abitate da nomade a cavalle ca onne potute arrivà jndre totte le zone de le steppe de l'Asie. 'A prime espanzione postulate fore d'a steppe jè quedde de le Indo-Europee, ca spanneno accussì le lòre lènghe jndr'ô Medie Oriende, jndr'à l'Asie meridionale, e jndre frondiere d'a Cine, addò stavane le Tocari. 'A parte cchiù settentrionale de l'Asie, ca pè 'na granne parte combrende 'a Siberie, ere prevalendemende inagibbele pè le nomade d'a steppe, a cause de le fitte foreste, d'u clime e d'a tundre. Quiste aree sonde remaste picche picche popolate.

Ceuta tène 'nu status a ca se iacchije mmienze strade 'mbrà quidde de 'nu comune e quidde de 'na comunetate autonome. Rrète d'ô Statute de Autonomije, Ceuta facève amministrativamènde parte d'a provinge de Cadice.

Genòse (in tagliàne Ginosa) éte 'nu comune tagliáne de 22.683 crestiane d'a Provinge de Tarde in Pugghie. Jedde se 'nzippe sus a 'u prime gradine de le falde meridionale d'a Murge tarandine a 240 m s.l.m. e face parte d'a Comunitate Mundane d'a Murgia Tarandine.